joelniklaus/EU_Wikipedias huggingface dataset:
Αλεξάντερ Ερόχιν

Ο Αλεξάντερ Γιούρεβιτς Ερόχιν (ρωσικά: Александр Юрьевич Ерохин), γεννημένος στις 13 Οκτωβρίου 1989, είναι Ρώσος ποδοσφαιριστής που αγωνίζεται ως μέσος στη Ζενίτ Αγίας Πετρούπολης και στην Εθνική Ρωσίας.

Συλλογική καριέρα

Ξεκίνησε να προπονείται ως ποδοσφαιριστής στο Μπαρναούλ, όπου τον ανακάλυψε ο Γκεννάντι Σμέρτιν (πατέρας του Αλεξέι Σμέρτιν) και αποφάσισε να τον εκπαιδεύσει. Αργότερα, ο Ερόχιν στάληκε στη Μόσχα και έπεισε το προπονητικό επιτελείο της Λοκομοτίβ Μόσχας να τον συμπεριλάβει στη νεανική ομάδα. Στην ηλικία των 17 μετακόμισε στην Τιράσπολ, όπου αγωνιζόταν στη ΦΚ Σερίφ Τιράσπολ. Ένα χρόνο αργότερα, κατείχε τη θέση του βασικού και έγινε ο καλύτερος σκόρερ της ομάδας, καθώς πέτυχε 16 τέρματα στη χρονιά. Κατέκτησε τα χρυσά μετάλλια του Πρωταθλήματος Μολδαβίας, του Κυπέλλου Μολδαβίας και του Κυπέλλου Κοινοπολιτείας. Στην τελευταία διοργάνωση, ο Ερόχιν πέτυχε τρία τέρματα στα δίχτυα της Σαχτάρ Ντονέτσκ. Το 2010, ο Ερόχιν πέτυχε ένα τέρμα στα δίχτυα της Ντιναμό Ζάγκρεμπ και βοήθησε την ομάδα του να βρεθεί για πρώτη φορά στον τέταρτο προκριματικό γύρο του Champions League. Στις 30 Σεπτεμβρίου, ο Ερόχιν πέτυχε το πρώτο τέρμα του αγώνα με τη Ντιναμό Κιέβου (2:0). Μετά τη νίκη της ΦΚ Σερίφ Τιράσπολ, αρκετές ευρωπαϊκές και ρωσικές ομάδες ενδιαφέρθηκαν για την απόκτηση του Ερόχιν.

Στις 27 Δεκεμβρίου 2010 μετεγράφη στην ΦΚ Κρασνοντάρ. Δεν έγινε γνωστή η διάρκεια του συμβολαίου. Στις 15 Ιανουαρίου 2013 δόθηκε ως δανεικός στη ΣΚΑ-Ενέργκια μέχρι το τέλος της χρονιάς. Στις 26 Ιουνίου, η ΣΚΑ-Ενέργκια αγόρασε τον ποδοσφαιριστή. Ωστόσο, τον Ιούλιο του 2013, δόθηκε ως δανεικός στην ΦΚ Ουράλ, η οποία αγόρασε τον ποδοσφαιριστή μετά από ένα χρόνο. Τον Οκτώβριο του 2014 και τον Ιούλιο-Αύγουστο του 2015 ανακηρύχθηκε ως ο καλύτερος ποδοσφαιριστής της ΦΚ Ουράλ σύμφωνα με τους οπαδούς της ομάδας.

Στις 15 Ιανουαρίου 2016 υπέγραψε προκαταρκτικό τριετές συμβόλαιο με την ΦΚ Ροστόφ, ενώ στις 4 Φεβρουαρίου υπέγραψε κανονικά το συμβόλαιο με την ΦΚ Ροστόφ. Το καλοκαίρι του 2017 μετεγράφη στη Ζενίτ Αγίας Πετρούπολης ως ελεύθερος ποδοσφαιριστής.

Διεθνής καριέρα

Στις 5 Σεπτεμβρίου 2011 πραγματοποίησε το ντεμπούτο του για την Δεύτερη Εθνική Ρωσίας στον αγώνα με την Ολυμπιακή Εθνική Λευκορωσίας (0:0). Τον Αύγουστο του 2015 κλήθηκε από τον προπονητή της Εθνικής Ρωσίας, Λεονίντ Σλούτσκι. Στις 31 Αυγούστου 2016 πραγματοποίησε το ντεμπούτο του για την Εθνική Ρωίας στον αγώνα με την Εθνική Τουρκίας.

Διακρίσεις

ΦΚ Σερίφ Τιράσπολ
 Πρωταθλητής Μολδαβίας (2): 2008-2009, 2009-2010
 Κυπελλούχος Μολδαβίας (2): 2008-2009, 2009-2010
 Κυπελλούχος Κοινοπολιτείας (1): 2009

ΦΚ Ροστόφ
Δευτεραθλητής Ρωσίας: 2015-2016

Παραπομπές

Εξωτερικοί σύνδεσμοι

Σελίδα του ποδοσφαιριστή στον ιστότοπο «Sportbox.ru»
Σελίδα του ποδοσφαιριστή στον ιστότοπο «Transfermarkt» 

Ρώσοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ρωσίας Β
Ποδοσφαιριστές Εθνικής Ρωσίας
Ποδοσφαιριστές ΦΚ Σερίφ Τιράσπολ
Ποδοσφαιριστές ΦΚ Κρασνοντάρ
Ποδοσφαιριστές ΦΚ ΣΚΑ-Ενέργκια Χαμπάροφσκ
Ποδοσφαιριστές ΦΚ Ροστόφ
Ποδοσφαιριστές Ζενίτ Αγίας Πετρούπολης
Ποδοσφαιριστές Πρέμιερ Λιγκ Ρωσίας
Ποδοσφαιριστές Πρωταθλήματος Μολδαβίας
Εμάνουελ Εμενίκε

O Εμάνουελ Τσινένιε Εμενίκε (αγγλικά: Emmanuel Chinenye Emenike, γεν.: 10 Μαΐου 1987) είναι Νιγηριανός επαγγελματίας ποδοσφαιριστής,ο οποίος αγωνίζεται ως επιθετικός στον Α.Ο ΧΕΛΙΔΌΝΙΑ, όπου έχει σημειώσει πάνω από 400 γκολ στα 10 χρόνια που είναι μέλος της ομάδας

Παραπομπές

Εξωτερικοί σύνδεσμοι 

Νιγηριανοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Νιγηρίας
Ποδοσφαιριστές Παγκοσμίου Κυπέλλου 2014
Ποδοσφαιριστές Καρντεμίρ Καραμπούκσπορ
Ποδοσφαιριστές Φενερμπαχτσέ
Ποδοσφαιριστές Σπαρτάκ Μόσχας
Ποδοσφαιριστές Αλ Αΐν ΦΚ
Ποδοσφαιριστές Γουέστ Χαμ Γιουνάιτεντ
Ποδοσφαιριστές Σούπερ Λιγκ Τουρκίας
Ποδοσφαιριστές Πρέμιερ Λιγκ
Ποδοσφαιριστές Πρέμιερ Λιγκ Ρωσίας
Ποδοσφαιριστές Σούπερ Λιγκ Ελλάδας
Ποδοσφαιριστές ΟΝ Λας Πάλμας
Ποδοσφαιριστές Ολυμπιακού Πειραιώς
Ξένοι ποδοσφαιριστές στην Ελλάδα
Ξένοι ποδοσφαιριστές στην Τουρκία
Ξένοι ποδοσφαιριστές στο Βέλγιο
Ποδοσφαιριστές Πρώτης Κατηγορίας Τουρκίας
Ποδοσφαιριστές Προ Λιγκ ΗΑΕ
Παίκτες νικητές Κυπέλλου Εθνών Αφρικής
Τσαρλς Ντανς

O Τσαρλς Ντανς (αγγλικά: Charles Dance) (1946) είναι Άγγλος ηθοποιός του κινηματογράφου, της τηλεόρασης και του θεάτρου.

Βιογραφία
Γεννήθηκε το 1946 στο Ρέντιτς του Γούστερσαϊρ. Σπούδασε γραφιστική και φωτογραφία στη Σχολή Καλών Τεχνών του Λέστερ, όμως στη συνέχεια στράφηκε στην υποκριτική.

Καλλιτεχνική πορεία
Στα μέσα της δεκαετίας το 1970, έγινε μέλος του Royal Shakespeare Company και έκτοτε έχει εμφανιστεί σε πολλές θεατρικές παραστάσεις.

Στον κινηματογράφο, η πρώτη του συμμετοχή ήταν στο Τζέιμς Μποντ, πράκτωρ 007: Για τα μάτια σου μόνο το 1981. Στη συνέχεια, έπαιξε σε πλήθος ταινιών, όπως Το νησί του Πασχάλη, Άλιεν 3, Scoop και Σημαδιακό όνειρο 3D.

Το 2001 συμμετείχε στο Έγκλημα στο Γκόσφορντ Παρκ και κέρδισε μαζί με όλο το καστ το Βραβείο Σωματείου Ηθοποιών καλύτερης συλλογικής ερμηνείας.

Επιπλέον, έχει παίξει στις ταινίες Το παιχνίδι της μίμησης, Γυναίκα από χρυσό και Child 44.

Στην τηλεόραση έχει πάιξει στη σειρά The Jewel In The Crown, όπου προτάθηκε για το BAFTA καλύτερου ηθοποιού το 1985. Έχει παίξει και στη σειρά Bleak House και  το 2006 έλαβε υποψηφιότητα για Βραβείο Έμμυ Α' Ανδρικού ρόλου.

Από το 2011 ως το 2015 έπαιξε στο Game of Thrones στον ρόλο του Τάιγουιν Λάνιστερ'' και προτάθηκε δύο φορές (2014 & 2015) μαζί με όλο το καστ για το Βραβείο Σωματείου Ηθοποιών καλύτερης συλλογικής ερμηνείας.

Φιλμογραφία

Παραπομπές

Άγγλοι άνδρες ηθοποιοί τηλεόρασης
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί θεάτρου
Άγγλοι σκηνοθέτες κινηματογράφου
Κάτω Μακεδονία

Η Κάτω Μακεδονία είναι γεωγραφικός όρος που χρησιμοποιούταν στην αρχαιότητα για να αναφερθεί στην παράκτια πεδιάδα που βρέχεται από τα ποτάμια του Αλιάκμονα, στα δυτικά από τον Αξιό και οριοθετείται στα ανατολικά από από τον Στρυμόνα. Οι περιοχές της ήταν: η Πιερία, η Βοττιαία, η Ημαθία, η Κρηστωνία, η Μυγδονία και η Βισαλτία. Υπήρχαν επίσης και οι υποπεριοχές Ανθεμούς και Κρουσίδα που αρχικά ήταν μέρος της Χαλκιδικής αλλά είχαν προσαρτηθεί νωρίτερα. Η περιοχή αντιστοιχεί περίπου στη νεότερη ελληνική περιφέρεια της Κεντρικής Μακεδονίας, εκτός από τη χερσόνησο της Χαλκιδικής.

Το κέντρο και οι δύο πρωτεύουσες (Αιγαί και Πέλλα) του αρχαίου Μακεδονικού βασιλείου βρίσκονται στην Ημαθία και τη Βοττιαία αντίστοιχα, από όπου οι Μακεδόνες κατέκτησαν σταδιακά τις κατοικημένες περιοχές της Θράκης ανατολικά του Αξιού τον 5ο και 4ο αιώνα π.Χ. Για το λόγο αυτό, οι περιοχές της Ηδωνίδας, της Σιντικής, της Οδομαντίδας και της Πιερίας, που κατέκτησε ο Φίλιππος Β, ονομάζονταν στα Λατινικά Macedonia Adjecta (Επίκτητος Μακεδονία).

Δείτε επίσης
Άνω Μακεδονία
Αρχαιοελληνική γεωγραφία
Ιστορία της Μακεδονίας (αρχαίο βασίλειο)

Πηγές
A Manual of Ancient Geography. by Heinrich Kiepert, George Augustin. Macmillan. p 182 
The Greek World in the Fourth Century. by Lawrence A. Tritle. p 167 
The Classical Gazetteer. Hazlitt. p 210

Εξωτερικοί σύνδεσμοι
Map of the growth of Macedonia 4th BC - Lower Macedonia is shown in brown - Retrieved from Eliznik. com.

 
Γεωγραφία της Αρχαίας Μακεδονίας
Αρχαία ελληνική γεωγραφία
Μακεδονικό Βασίλειο
Γρηγόριος Α΄ Γκίκας

Ο Γρηγόριος Α΄ (1628 - 1675) από τον Οίκο των Γκίκα ήταν πρίγκιπας (voivode) της Βλαχίας (1660-64, 1672-73).

Βιογραφία
Ήταν γιος του Γεωργίου πρίγκιπα της Βλαχίας (1659-60) και της Μολδαβίας (1658-59).

Το 1660 διαδέχθηκε τον πατέρα του Γεώργιο ως πρίγκιπας της Βλαχίας ως το 1664. Τότε οι Κανατκουζηνοί υποστήριξαν τον Ράντου ΙΒ΄ Λέον, που έγινε πρίγκιπας της Βλαχίας, αλλά όταν αυτός στράφηκε εναντίον τους ευνόησαν τον Αντώνιο βόδα του Ποπέστι να γίνει πρίγκιπας. Το 1672 ο Κιοπρουλού Φαζίλ Αχμέντ, μεγάλος βεζύρης των Οθωμανών πείστηκε να επαναφέρει τον Γρηγόριο Α΄, υποψήφιο των Γκίκα. Έμεινα πρίγκιπας ως το 1673, οπότε τον διαδέχθηκε ο Γρηγόριος Β΄ Δούκας.

Οικογένεια
Νυμφεύτηκε τη Μαρία Στούρτζα, κόρη του Ματθαίου (Ματέι) και είχε γιο τον:
 Ματθαίος (Ματέι). Γιοί του ήταν οι:
 Γρηγόριος Β΄ δραγουμάνος της Πύλης, πρίγκιπας της Βλαχίας και της Μολδαβίας.
 Αλέξανδρος, πατέρας του 
 Γρηγόριος Γ΄ δραγουμάνος της Πύλης, πρίγκιπας της Βλαχίας και της Μολδαβίας.

Ηγεμόνες της Βλαχίας
Οικογένεια Γκίκα
Γρηγόριος Β΄ Γκίκας

Ο Γρηγόριος Β΄ από τον Οίκο των Γκίκα ήταν διερμηνέας της Υψηλής Πύλης(en) (1717-26) και ηγεμόνας (βοεβόδας) της Βλαχίας (1733-35, 48-52) και της Μολδαβίας (1726-33, 35-39, 39-41, 47-48).

Βιογραφία
Ήταν γιος του Ματέι Γκίκα, γιου του Γρηγορίου Α΄ πρίγκιπα της Βλαχίας. Υπηρέτησε ως μέγας διερμηνέας (dragoman) της Υψ. Πύλης (1717-26). Στη Μολδαβία τον Νικόλαο Μαυροκορδάτο διαδέχθηκε ο Μιχαήλ Γ΄ Ρακοβίτσα, που τον έπαυσαν οι Οθωμανοί. Τότε ο Νικόλαος Μαυροκορδάτος βοήθησε τον Γρηγόριο Β΄ να πάρει τον θρόνο του Ιασίου τον Οκτώβριο του 1726. Ο νέος πρίγκιπας μείωσε τους φόρους και συνέχισε τη συνήθεια να διορίζονται Έλληνες και Λεβαντίνοι στα αξιώματα του κράτους. Αυτό δυσαρέστησε τους τοπικούς βογιάρους και δημιουργήθηκε αντιπολίτευση. Ο αρχηγός της Δημήτριος Ρακοβίτσα στρατολόγησε Τατάρους από το Μπουντζάκ και επήλθε σύγκρουση, αλλά ηττήθηκε από τον Γρηγόριο Β΄, τους συμμάχους του από τη Βλαχία και τους Οθωμανούς.

Στις 16 Απριλίου 1733 άφησε τη Μολδαβία στον γιο του Νικολάου, Κωνσταντίνο Μαυροκορδάτο και έγινε πρίγκιπας της Βλαχίας ως τις 27 Νοεμβρίου 1735, οπότε επανήλθε στη Μολδαβία. Με το ξεκίνημα του Ρωσο-Τουρκικού πολέμου (1735-39) οι Ρώσοι κατέλαβαν τη Μολδαβία (14 Σεπτεμβρίου 1739 - Οκτώβριος 1739) και ο Γρηγόριος Β΄ εγκατέλειψε τη χώρα για λίγο, ώσπου επανήλθε. Δεν μπόρεσε να αντισταθμίσει τις προσπάθειες των αδελφών Κωνσταντίνου και Ιοάν Β΄ των Μαυροκορδάτων να τον εκτοπίσουν τον Σεπτέμβριο του 1741, όπου καθαιρέθηκε και εξορίστηκε. Επανήλθε στο Ιάσιο για 4η φορά τον Μάιο του 1747 και περέμεινε ως τον Απρίλιο του 1748. Τότε ουσιαστικά αγόρασε τον θρόνο του Βουκουρεστίου και έγινε πρίγκιπας για μία δεύτερη θητεία εκεί. Το υπέρογκο ποσό που κατέβαλε είχε ως αποτέλεσμα την αύξηση της φορολογίας στη Βλαχία
. Η εξουσία του έληξε στις 3 Σεπτεμβρίου 1752.

Επισκεύασε μερικές μονές και έκτισε τη μονή Φρουμοάσα στο Ιάσιο και τη μονή του Αγ. Παντελεήμονος στην περιοχή Παντελεήμον του Ιλφόβ κοντά στο Βουκουρέστι. Επίσης έκτισε το νοσοκομείο της περιοχής και το επάνδρωσε με μοναχούς.

Οικογένεια
Είχε δύο γιους:
 Σκαρλάτος (Καρλάτος) πρίγκιπας της Βλαχίας και της Μολδαβίας και
 Ματθαίος (Ματέι) πρίγκιπας της Βλαχίας και της Μολδαβίας.

Αναφορές

Ηγεμόνες της Βλαχίας
Ηγεμόνες της Μολδαβίας
Οικογένεια Γκίκα
Αλέξανδρος Α΄ Γκίκας

Ο Αλέξανδρος Γκίκας από τον Οίκο των Γκίκα ήταν πρίγκιπας της Βλαχίας (1766-68).

Βιογραφία
Η Οικογένειά του καταγόταν από το Φανάρι της Κωνσταντινούπολης και είχε εγκατασταθεί στις Παραδουνάβιες Ηγεμονίες. Ήταν γιος του Σκαρλάτου, ανιψιός του Ματθαίου και εγγονός του Γρηγορίου Β΄, που όλοι τους ήταν πρίγκιπες της Βλαχίας και Μολδαβίας. 

Διαδέχθηκε τον πατέρα του το 1766 ως πρίγκιπας της Βλαχίας και παρέμεινε ως το 1768, που τον εκτόπισε η Ρωσική κατοχή.

Οικογένεια
Κόρη του ήταν η:
 Ρωξάνδρα, σύζ. Κωνσταντίνος Χαντζερής πρίγκιπας της Βλαχίας.

Ηγεμόνες της Βλαχίας
Οικογένεια Γκίκα
WannaCry

Το σκουλήκι υπολογιστών (worm) WannaCry, γνωστό και ως WannaCry Cryptoworm, ήταν μια κυβερνοεπίθεση λυτρισμικού (ransomware) σε υπολογιστές σε όλο τον κόσμο που τρέχουν το λειτουργικό σύστημα Windows, με την οποία κρυπτογραφούνταν αρχεία και ζητούνταν λύτρα 300-600 δολαρίων μέσω Bitcoin για να αποκτήσει ο χρήστης και πάλι πρόσβαση στα αρχεία του. Η επίθεση κράτησε τρεις μέρες, από τις 12 Μαΐου μέχρι τις 15 Μαΐου 2017.

Το WannaCry είναι βασισμένο στο EternalBlue της NSA, ένα exploit του πρωτοκόλλου SMB των Windows. Διέρρευσε από τους Shadow Brokers στις 9 Απριλίου, ένα μήνα πριν την επίθεση. Η Microsoft, στις 14 Μαρτίου, έβγαλε μια ενημέρωση που προστατεύει τα λειτουργικά της συστήματα απ' αυτό το exploit. Η ενημέρωση αυτή είναι γνωστή και ως MS17-010.

Επιθέσεις και αντίμετρα 
Κάποιες από τις πρώτες επιθέσεις, στις 12 Μαΐου, συνέβησαν στο Εθνικό Σύστημα Υγείας στο Ηνωμένο Βασίλειο, σε υπηρεσία κινητής τηλεφωνίας στην Ισπανία, στην εταιρεία μεταφορών FedEx και σε εταιρία τρένων.

Ο Μάρκους Χάτσινς, ένας 22χρονος προγραμματιστής από το Βόρειο Ντέβον της Βρετανίας, βρήκε ένα αποτελεσματικό kill-switch (δηλαδή έναν τρόπο να απενεργοποιεί το WannaCry) γράφοντας το όνομα domain που βρήκε στον κώδικα του λυτρισμικού με την οποία έκανε την διάδοση του σκουληκιού πιο αργή. Αργότερα, κυκλοφόρησε μια καινούργια έκδοση, η οποία δεν διαθέτει kill-switch.

Τα λειτουργικά συστήματα Windows, στα οποία έχει λήξει η υποστήριξη, όπως τα Windows XP και Windows Server 2003, έμπαιναν σε κίνδυνο, οπότε η Microsoft έβγαλε επείγουσες ενημερώσεις για τα λειτουργικά αυτά. Σχεδόν όλα τα θύματα της επίθεσης αυτής έτρεχαν Windows 7.

Μια μέρα μετά την εκκίνηση της επίθεσης, γνωστοποιήθηκε πως το Αριστοτέλειο Πανεπιστήμιο Θεσσαλονίκης είναι ανάμεσα στους παγκόσμιους οργανισμούς που χτυπήθηκαν από τον ιό.

Σχετικά με την κυβερνοεπίθεση 
Το WannaCry ξεκίνησε να διαδίδεται πολύ γρήγορα σε υπολογιστές απ' όλο τον κόσμο περίπου από τις 7:44 π.μ. (UTC). Πρώτα ο ιός ελέγχει αν υπάρχει το kill-switch domain και, εάν δεν βρεθεί, αρχίζει και κρυπτογραφεί αρχεία σε υπολογιστές θυμάτων. Στη συνέχεια προσπαθεί να σπάσει το SMB κάθε υπολογιστή για να διαδώσει τον ιό σε τυχαίους υπολογιστές, αλλά και σε όλο το δίκτυο του θύματος. Όπως όλα τα ransomware εμφανίζει ένα μήνυμα το οποίο έχει διάφορες πληροφορίες, όπως πληροφορίες πληρωμής, με το ποσό να ξεκινά από τα 300 δολάρια. Μετά από τρεις ημέρες, το ποσό αυξάνεται κατά 300 δολάρια. Επτά μέρες μετά την επίθεση του θύματος, ο ιός διαγράφει τα αρχεία που βρίσκονται στον υπολογιστή. Ο τρόπος πληρωμής γίνεται μέσω Bitcoin. Ως τις 14 Ιουνίου είχαν γίνει πάνω από 300 πληρωμές με ποσό που έφτασε συνολικά τα 130.000 δολάρια.

Παραπομπές 

Κυβερνοεπιθέσεις
Θεόδωρος Βαλλιάνος

Ο Θεόδωρος Βαλλιάνος (1799 ή 1801-1857) ήταν Έλληνας στρατιωτικός και λόγιος, που αγωνίστηκε στην Ελληνική Επανάσταση του 1821.

Βιογραφικά στοιχεία
Γεννήθηκε το 1799 ή το 1801 στο Ταϊγάνιο (Ταγκανρόγκ) της Ρωσίας, ενώ η καταγωγή του ήταν από εύπορη οικογένεια της Κεφαλονιάς, η οποία μετακόμισε στην Ρωσία στα τέλη του 18ου αιώνα. Σπούδασε στην Στρατιωτική Ακαδημία της Αγίας Πετρούπολης, ενώ ασχολιόταν με τη θεολογία και την λογοτεχνία. Υπηρέτησε στον Ρωσικό Στρατό, φτάνοντας στο βαθμό του λοχαγού του μηχανικού. Πήγε στην Ελλάδα το 1822, και συμμετείχε στην Ελληνική Επανάσταση. Προέβη στη συγκρότηση στρατιωτικού σώματος Κεφαλονιτών, μιας και μαζί του είχε φέρει χρήματα και όπλα. Συμμετείχε στις μάχες κατά του Δράμαλη και του Γιουσούφ πασά στην Πάτρα. Στο Μεσολόγγι αγωνίστηκε κατά του Σκόδρα πασά.

Το 1824 ορίστηκε διοικητής μηχανικού και πυροβολικού στο Ναύπλιο. Εκεί κατασκεύασε το Βουλευτήριο, στρατώνες, υδραγωγεία, αποθήκες, εργαστήρια και άλλα κτίσματα. Στην εποχή του Ιωάννη Καποδίστρια έγινε αντισυνταγματάρχης, διευθυντής του μηχανικού και διοικητής του Οπλοστασίου. Ο Όθων Α΄ της Ελλάδας, τον όρισε πρόξενο Θεσσαλίας και Μακεδονίας. Έμεινε στην θέση μέχρι το 1841 όταν και παραιτήθηκε για να αναλάβει το Δικαστικό Σώμα του Υπουργείου Στρατιωτικών, ενώ έγινε συνταγματάρχης. Πέθανε το 1857 στην Αθήνα.

Έργα
Ήταν θεολόγος, ενώ έγραψε και μετέφρασε μελέτες. Στα έργα του περιλαμβάνονται τα εξής:
Διάλογος περί Ορθοδοξίας της Ανατολικής Καθολικής Εκκλησίας, (1851)
Ιστορία της Ρωσικής Εκκλησίας, (1851)
Ο θάνατος του πρίγκιπα Ποτέμκιν, (1850)

Παραπομπές

Εξωτερικοί σύνδεσμοι
Θεόδωρος Βαλλιάνος στον Πανδέκτη, του Εθνικού Ιδρύματος Ερευνών.

Αγωνιστές του 1821
Έλληνες λόγιοι του 19ου αιώνα
Έλληνες αξιωματικοί του μηχανικού
Πετριχώρ

Ως πετριχώρ ή πετριχώρας ονομάζεται η οσμή που αναδύεται από το έδαφος όταν πέφτουν πάνω του οι σταγόνες της βροχής. Η ετυμολογία της λέξης προκύπτει από τον συνδυασμό των ελληνικών λέξεων πέτρα και ιχώρ, όπου κατά την ελληνική μυθολογία ο ιχώρας ήταν το χρυσό υγρό που έρεε στις φλέβες των θεών αντί αίματος.

Προέλευση 
Ο όρος χρησιμοποιήθηκε για πρώτη φορά το 1964 από Αυστραλούς ερευνητές (ως petrichor) για τους σκοπούς ενός επιστημονικού άρθρου που έγραψαν για το περιοδικό Nature, και στο οποίο ανέλυσαν πώς η συγκεκριμένη οσμή αναδύεται από ένα έλαιο το οποίο παράγεται από κάποια φυτά κατά την διάρκεια των περιόδων ξηρασίας, και το οποίο απορροφάται από τα μαλακά πετρώματα του εδάφους. Όταν πέφτει η βροχή, τα έλαια αυτά απελευθερώνονται και διαφεύγουν στον αέρα μαζί με γεωσμίνη, η οποία είναι οργανική χημική ένωση που παράγεται από κάποιες ομάδες ακτινομυκήτων στο έδαφος. Ο συνδυασμός του ελαίου και της γεωσμίνης παράγει τη χαρακτηριστική μυρωδιά του υγρού εδάφους μετά από βροχή, ενώ σε περίπτωση όπου υπάρχουν αστραπές απελευθερώνεται και το στοιχείο του όζοντος η οσμή του οποίου γίνεται αντιληπτή λίγο πριν βρέξει.

Πείραμα
Η απελευθέρωση της οσμής καταγράφηκε σε πείραμα του Τεχνολογικού Ινστιτούτου Μασαχουσέτης το 2015, και σύμφωνα με την έρευνα όταν η βροχή πέφτει σε πορώδες έδαφος, ο αέρας από τους πόρους σχηματίζει μικρές φυσαλλίδες οι οποίες ανεβαίνουν στην επιφάνεια και απελευθερώνουν αερολύματα, τα οποία είναι αυτά που μεταφέρουν τη μυρωδιά μαζί με βακτήρια του εδάφους. Η βροχή στην οποία οι σταγόνες πέφτουν με αργό ρυθμό απελευθερώνει μεγαλύτερη ποσότητα αερολυμάτων, κάτι που συμβαδίζει με την εμπειρική παρατήρηση πως ο πετριχώρας εμφανίζεται πιο συχνά μετά από βροχές μικρής έντασης.

Παραπομπές

Εξωτερικοί σύνδεσμοι

 Πού οφείλεται η μυρωδιά μετά τη βροχή; του Βαγγέλη Πρατικάκη -  Το Βήμα, 15.01.2015
Το άρωμα της βροχήςΣτ. Ντάφης, ΕΑΑ-Πεντέλη (meteo.gr)

Βροχή
Γεωχημεία
Όσφρηση
Βέρστι

Ένα βέρστι (, versta) είναι παρωχημένη Ρωσική μονάδα μήκους. Ορίζεται ως 500 σαζέν μακρύ, γεγονός που καθιστά ένα βέρστι ίσο με 1,0668 χιλιόμετρα (0,6629 μίλια, 3,500 πόδια). 

Στην ελληνική γλώσσα, η πληθυντική μορφή της λέξης είναι η βέρστια. Στα ρωσικά, η ονομαστική ενικού είναι versta. 

Το συνοριακό βέρστι (, προφέρεται μεζέβαγια βέρστι) είναι δύο φορές μακρύ σε σύγκριση με ένα βέρστι. 

Τον 17ο αιώνα, η αξία του βέρστι ήταν 700 σαζέν ή 1,49 χιλιόμετρα, αλλά στην εποχή του Πέτρου του Μέγα η αξία του άλλαξε σε 500 σαζέν ή 1,067 χιλιόμετρα.

Στη Φινλανδία, το βίρστα ήταν αρχικά στα 1,069 χιλιόμετρα σύμφωνα με το Σουηδικό πρότυπο, αλλά το Ρωσικό βέρστι (1,0668 χιλιόμετρο) το αντικατέστησε μετά την προσάρτηση της Φινλανδίας στη Ρωσική Αυτοκρατορία το 1809. Το βίρστα αρχικά ήταν 600 σύλις (που αντιστοιχεί σε 1,781 μέτρα), αλλά μετά άλλαξε σε 500 σύλι, καθώς το ρωσικό σύλι έγινε μακρύτερο, στα 2,134 μέτρα. Μια συμπληρωματική μονάδα ήταν το πενινκούλμα, το οποίο ισούται με 10 βίρστα (βλέπε Φινλανδικές μονάδες μέτρησης). Η μετριοποίηση αντικατέστησε το βίρστα με το χιλιόμετρο τη δεκαετία του 1880.

Παραπομπές

Εξωτερικοί σύνδεσμοι 
 Πίνακας μετατροπής

Ρωσία-επέκταση
Μονάδες μήκους
Ρωσία
Πλημμύρες στην Βόρεια Κορέα (αποσαφήνιση)

Οι πλημμύρες στην Βόρεια Κορέα μπορεί να αναφέρονται:
 Πλημμύρες κατά την διάρκεια του Βορειοκορεατικού λιμού (1994-1998)
 Πλημμύρες στην Βόρεια Κορέα (2006)
 Πλημμύρες στην Βόρεια Κορέα (2007)
 Πλημμύρες στην Βόρεια Κορέα (2012)
 Πλημμύρες στην Βόρεια Κορέα (2016)
Κομητεία Γκιόγχουνγκ

Η Γκιόγχουνγκ-γκουν ή η Κομητεία Γκιόγχουνγκ (Κορεατικά: 경흥군) είναι ένα γκουν, ή κομητεία, στην Χάμγκιονγκμπουκ-ντο ή Επαρχία Βόρειας Χάμγκιονγκ στην Βόρεια Κορέα. Παλαιότερα ήταν γνωστή ως Κομητεία Ούντοκ (Κορεατικά: χάνγκουλ: 은덕군, χάντσα: 恩德郡), από το 1977 έως το 2010. 

Η κομητεία συνορεύει με την Λαϊκή Δημοκρατία της Κίνας στα βορειοανατολικά. Με την εξαίρεση της νοτιοδυτικής περιοχής, κυριαρχείται από χαμηλούς λόφους με περιστασιακές πεδιάδες. Το υψηλότερο σημείο είναι το Σόνγκτζινσαν (βουνό Σόνγκτζιν), με υψόμετρο 1.146 μέτρων. Ο κυρίαρχος ποταμός είναι ο Ντούμαν, ο οποίος χωρίζει την κομητεία από την Κίνα. Το επίπεδο του εδάφους γύρω από τον Ντούμαν είναι ανεπτυγμένο, αλλά γύρω στο 80% της κομητείας αποτελείται από δάση.

Τα ορυχεία, ιδιαίτερα τα λιγνιτωρυχεία, είναι η κυρίαρχη βιομηχανία στην Γκιόγχουνγκ λόγω των αποθεμάτων λιγνίτη στην περιοχή. Στην κομητεία βρίσκεται το Λιγνιτωρυχείο Άοτζι.  Επιπροσθέτως, η γεωργία και η κτηνοτροφία είναι ανεπτυγμένη. Οι κύριες καλλιέργειες είναι καλαμπόκι, ρύζι, πατάτες και σόγια. Το Χημικό Εργαστήριο Άοτζι βρίσκεται στην κομητεία. 

Την Γκιόγχουνγκ βρίσκεται στους σιδηροδρόμους της Γραμμής Χάμπουκ και Χόαμ.

Ιστορία 
Υπό την περίοδο «Γκιόγχουνγκ» του Τζόσον, το αρχαίο όνομα του Ούντοκ, ήταν ένα από τα έξι αξιώματα/φυλάκια Γιούκτσιν (κορεατικά: χάνγκουλ: 육진, Χάντζα: 六鎭) που ιδρύθηκαν μετά από διαταγή του Βασιλιά Σέτζονγκ του Μέγα το 1433, για να προστατεύσει το λαό του από τους εχθρικούς Κινέζους και Μαντζουριανούς νομάδες που ζούσαν στη Μαντζουρία.

Αξιοσημείωτα πρόσωπα 
 Λι Γκιόνγκ-Ροκ (κορεατικά: χάνγκουλ: 이경록, χάντζα: 李慶祿), νομάρχης του Γκιόγχουνγκ (Κορεατικά: χάνγκουλ: 경흥 부사, χάντζα: 慶興府使).

Διοικητικές διαιρέσεις 
Η Κομητεία Γκιόνγχουνγκ διαιρείται σε μια πόλη (Ουπ), σε 12 χωριά (Ρι) και τρεις εργατικές επαρχίες (Ρόντονγκτζαγκου).

Δείτε επίσης 
 Γεωγραφία της Βόρειας Κορέας
 Διοικητικές διαιρέσεις της Βόρειας Κορέας
 Γέφυρα του Ποταμού Ντούμαν

Εξωτερικοί σύνδεσμοι 
 Τοποθεσία των τεσσάρων οχυρών και των έξι σταθμών
Γεωγραφία της Βόρειας Κορέας
Δημήτριος Μπαρμπαλιάς

Ο Δημήτριος Μπαρμπαλιάς του Ιωάννη (1892  -  3 Ιουνίου 1971) ήταν Έλληνας αξιωματικός και πολιτικός από την Αρκαδία, που θήτευσε ως βουλευτής.

Ακολούθησε σταδιοδρομία στη χωροφυλακή, στην οποία υπηρέτησε ως αξιωματικός. Μετά την αποστρατεία του με τον βαθμό του ταγματάρχη αποφάσισε να ασχοληθεί με την πολιτική. Ήταν παντρεμένος με την Άρτεμη Μπαρμπαλιά.

Εξελέγη  βουλευτής Αρκαδίας το 1950 με το Κόμμα των Ελευθεροφρόνων.

Πέθανε το 1971 και κηδεύτηκε στις 4 Ιουνίου στο Πρώτο Νεκροταφείο.

Παραπομπές 

Βουλευτές εκλεγμένοι με το Κόμμα των Ελευθεροφρόνων
Βουλευτές Αρκαδίας
Έλληνες αξιωματικοί της χωροφυλακής
Άνεγκρετ Κραμπ-Κάρενμπαουερ

Η  Άνεγκρετ Κραμπ-Κάρενμπαουερ (Annegret Kramp-Karrenbauer, γεννήθηκε στις 9 Aυγούστου του 1962 στο Φέλκλινγκεν) είναι  Γερμανίδα πολιτικός και πρώην πρόεδρος της CDU από τον Δεκέμβριο του 2018 μέχρι τις 22 Ιανουάριο του 2021, ενώ είχε διατελέσει και γενική γραμματέας του κόμματος. Από τις 10 Αυγούστου 2011 ως τις 28 Φεβρουαρίου 2018 υπηρέτησε ως η 7η πρωθυπουργός του Σάαρλαντ. Έγινε η πρώτη γυναίκα επικεφαλής της κυβέρνησης στο Σάαρλαντ και η τέταρτη γυναίκα που ανέλαβε επικεφαλής της κυβέρνησης σε ένα γερμανικό κρατίδιο. Το 1998 ήταν μέλος της ομοσπονδιακής Βουλής. Τον Ιούλιο του 2019 έγινε υπουργός Άμυνας της Ομοσπονδιακής Γερμανίας.

Πρώτα χρόνια 
Κατάγεται από αυστηρή οικογένεια Καθολικών. Σπούδασε πολιτικές επιστήμες και νομικά στο Πανεπιστήμιο του Τριρ και στο Πανεπιστήμιο του Σααρμπρίκεν.

Πολιτική καριέρα 
Μεταξύ του 2000 και του 2004 υπηρέτησε ως υπουργός Εσωτερικών στην κυβέρνηση του πρωθυπουργού Πέτερ Μίλερ και έγινε η πρώτη γυναίκα σε αυτό το αξίωμα στη Γερμανία.

Στις διαπραγματεύσεις για τον σχηματισμό κυβέρνησης συνασπισμού μετά τις ομοσπονδιακές εκλογές του 2009, ήταν μέλος αντιπροσωπείας της ομάδας εργασίας CDU/CSU για την εκπαίδευση και την πολιτική έρευνα.

Πρωθυπουργός του Σάαρλαντ, 2011-2018 
Τον Ιανουάριο του 2011 η Κραμπ-Καρενμπάουερ διορίστηκε διάδοχος του Μίλερ στην πρωθυπουργία. Ο απερχόμενος πρωθυπουργός έγινε δικαστής στο Ομοσπονδιακό Συνταγματικό Δικαστήριο της Γερμανίας.

Τον Ιανουάριο του 2012 τερμάτισε την συμμαχία με το φιλελεύθερο Ελεύθερο Δημοκρατικό Κόμμα (FDP) και κατηγόρησε το κόμμα για την αυτοδιάλυσή του. Η ίδια δήλωσε ότι ο τρικομματικός συνασπισμός – (που περιελάμβανε τα κόμματα των Πρασίνων, το FDP και το δικό της CDU) – είχε χάσει την απαραίτητη εμπιστοσύνη, σταθερότητα και ικανότητα να ενεργεί με τους φιλελεύθερους. Επί ηγεσίας της Κραμπ-Καρεμπάουερ, η CDU κέρδισε τις εκλογές που διεξήχθησαν το 2012. 

Σε εθνικό επίπεδο, η Κραμπ - Κάρενμπάουερ υπηρέτησε ως επίτροπος της Ομοσπονδιακής Δημοκρατίας της Γερμανίας για Πολιτιστικά θέματα στο πλαίσιο της Συνθήκης για τη Γαλλογερμανική Συνεργασία μεταξύ 2011 και 2014.

Έπειτα από τις εκλογές του 2017, οι Χριστιανοδημοκράτες κατήγαγαν νίκη και η Καρενμπάουερ παρέμεινε στην πρωθυπουργία.

Γενική Γραμματέας της CDU, 2018
Τον Φεβρουάριο του 2018 η Κραμπ-Κάρενμπαουερ προτάθηκε από την Άνγκελα Μέρκελ για το αξίωμα της γενικής γραμματέα της CDU. Στις 26 Φεβρουαρίου 2018 εξελέγη επίσημα γενική γραμματέας από το συνέδριο του CDU με ποσοστό 98,87%.

Πρόεδρος της CDU, 2018–σήμερα 
Στις εσωκομματικές εκλογές της CDU που διεξήχθησαν τον Δεκέμβριο του 2018, εξελέγη πρόεδρος του κόμματος, διαδεχόμενη την Άνγκελα Μέρκελ. Τον Φεβρουάριο του 2020 ανακοίνωσε την επικείμενη παραίτησή της από την ηγεσία του CDU.

Προσωπική ζωή 
Είναι παντρεμένη με έναν μηχανικό ορυχείων, τον Χέλμουτ Κάρενμπάουερ, και έχει τρία παιδιά.

Παραπομπές 

Πρωθυπουργοί του Σάαρλαντ
Πολιτικοί της CDU
Ηδύλη

Η Ηδύλη ήταν αρχαία ελληνίδα ποιήτρια. Είναι γνωστή μόνο μέσω μιας μαρτυρίας στους Δειπνοσοφιστές του Αθήναιου.

Σύμφωνα με τον Αθήναιο, η Ηδύλη ήταν η κόρη της αθηναίας ποιήτριας Μοσχίνης, που είναι εντελώς άγνωστη, και μητέρα του Ηδύλου, επίσης ποιητή.  Η Ηδύλη μάλλον ήταν Αθηναία, όπως η μητέρα της.

Το μοναδικό κομμάτι της ποίησης της Ηδύλης που έχει σωθεί αποτελείται από δυόμισι στροφές από το λυπητερό ποίημα της Σκύλα, το οποίο αναφέρει ο Αθήναιος. Ο Duncan Lowe υποστηρίζει ότι το ποίημα αυτό της Ηδύλης ήταν η έμπνευση για την ιστορία που αναφέρθηκε στις Μεταμορφώσεις του Οβίδιου.

Παραπομπές

Αρχαίοι Έλληνες ποιητές
Αρχαίοι Έλληνες επικοί ποιητές
Θάξτεντ

Το Θάξτεντ () είναι πόλη και πολιτική ενορία στην επαρχία Άτλεσφορντ στο βορειοδυτικό Έσσεξ της Αγγλίας.

Ιστορία
Το Θάξτεντ εμφανίζεται στο Domesday Book του 1086 ως "Tachesteda", που στα Αρχαία Αγγλικά σημαίνει «περιοχή όπου τοποθετήθηκε αχυροσκεπή». Κάποτε ήταν κέντρο μεταποίησης μαχαιρικών ειδών, αλλά παρήκμασε κατά την άνοδο του Σέφιλντ ως κύριο βιομηχανικό κέντρο. Σιδηροδρομική γραμμή με την ονομασία Elsenham & Thaxted Light Railway (Ελαφρός Σιδηρόδρομος Άιζενχαμ και Θάξτεντ), άνοιξε το 1913 αν και ο σιδηρόδρομος δεν έφτασε σε απόσταση μικρότερη από 1,2 χιλιόμετρα από την πόλη, μιας και τα χωματουργικά έργα στον ποταμό Τσέλμερ αποδείχθηκαν κοστοβόρα. Με την ανάπτυξη των οδικών συγκοινωνιών, η γραμμή έκλεισε για το επιβατικό κοινό το 1952 και συνολικά το 1953.

Δημογραφία
Ο πληθυσμός του Θάξτεντ είναι περίπου 2.000 κάτοικοι και έμεινε σχεδόν αμετάβλητος κατά τους αιώνες. Το Θάξτεντ έχει συνολικά 2.845 κατοίκους σύμφωνα με την απογραφή του 2011. Το 1829 υπήρχαν 2.293 κάτοικοι και το 1848 υπήρχαν 2.527 κάτοικοι. Κατά την απογραφή του 1881 ο πληθυσμός είχε πέσει στους 1.914, και έπεσε στος 1.596 το 1921. Το 2001, ο πληθυσμός ήταν 2.526 κάτοικοι.

Κοινότητα
Στους συλλόγους και τις κοινότητες του Θάξτεντ περιλαμβάνεται ο σύλλογος Thaxted Morris που ιδρύθηκε το 1911 και είναι ο παλαιότερος σύλλογος χορού Μόρις στην Αγγλία. Το Thaxted Morris Men φιλοξενούσε την συνάντηση στην οποία το 1934 έγινε εθνικός οργανισμός ως "Morris Ring", και έκτοτε συνεχίζει να φιλοξενεί τις συναντήσεις κάθε χρόνο.

Το ετήσιο Φεστιβάλ του Θάξτεντ λαμβάνει χώρα για τέσσερα σαββατοκύριακα τον Ιούνιο και τον Ιούλιο κάθε χρόνου, περιλαμβάνοντας πρόγραμμα μουσικών συναυλιών.

Ο ποδοσφαιρικός σύλλογος του Θάξτεντ, οι Thaxted Rangers, διαθέτει ομάδα ανδρών και νέων.

Αξιοθέατα
Στα πιο αξιοσημείωτα κτίρα του Θάξτεντ περιλαμβάνονται τα Χόρχαμ Χολ που χρονολογείται από το 1450 και ο Ανεμόμυλος του Τζον Γουεμπ που χτίστηκε το 1804. 

Ο ενοριακός ναός του Αγίου Ιωάννη χτίστηκε μεταξύ 1340 και 1510. Ο ναός έχει κάθετα παράθυρα και υαλογράφημα στο οποίο αναπαρίστανται ο Αδάμ και η Εύα. Η εκκλησία, που βρίσκεται στην κορυφή ενός λόφου πάνω από την πόλη, αναφέρεται συχνά ως «ο Καθεδρικός του Έσσεξ». Από το 1910 έως το 1942, βικάριος του ναού ήταν ο Κόνραντ Νόελ, γνωστός ως «Κόκκινος Βικάριος» λόγω του δημοφιλούς Χριστιανικού σοσιαλισμού του.

Γνωστές προσωπικότητες
 Γκούσταβ Χολστ, συνθέτης.
 Ρίτσαρντ Σαρπ, πολιτικός.
 Νταϊάνα Γουίν Τζόουνς, συγγραφέας.
Κόνραντ Νόελ, βικάριος, Χριστιανός σοσιαλιστής.
 Τζον Χάντερ, συγγραφέας, αρχαιολόγος και ιστορικός.

Φωτογραφίες

Παραπομπές

Εξωτερικοί σύνδεσμοι

 Η εκκλησία του Θάξτεντ στην ιστοσελίδα της Εκκλησίας του Έσσεξ
 Φωτογραφίες και πληροφορίες σχετικά με τον σταθμό του Θάξτεντ

Πόλεις της Αγγλίας
Belarus-1

Το Belarus-1 (Λευκορωσικά: Беларусь 1) είναι κρατικό τηλεοπτικό κανάλι στην Λευκορωσία. Μεταδίδει προγράμματα στα λευκορωσικά και ρωσικά (τα προγράμματα στα ρωσικά ξεκίνησαν στις 8 Οκτωβρίου 2003).

Το κανάλι ξεκίνησε την λειτουργία του την 1η Ιανουαρίου 1956, μετά από μήνες προετοιμασίας. Οι πρώτες λέξεις ήταν η «Καλησπέρα! Καλή Πρωτοχρονιά. Σήμερα ξεκινάμε την δοκιμαστική μετάδοση μας», από την Ταμάρα Μπαστούν. Αρχικά, οι μεταδόσεις διαρκούσαν 2 με 3 ώρες κάθε βράδυ την Πέμπτη, την Παρασκευή και το Σάββατο. 

Στη δεκαετία του 1960 το κανάλι κάλυπτε τουλάχιστον το 70% του λευκορωσικού εδάφους ενώ ξεκίνησε τις δοκιμαστικές έγχρωμες μεταδόσεις το 1961-62. Στη δεκαετία του 1970 εμφανίστηκε ένα δεύτερο κανάλι, βασισμένο στο πρώτο κανάλι από την Μόσχα, καθώς και ένα τρίτο κανάλι. Τελικά αντικαταστάθηκε με αναμεταδόσεις της Τηλεόρασης Οστάνκινο, εξ ονόματος της NTRC, ενώ το 2002 ακολούθησε η αντικατάσταση το 2002 από ένα νέο κανάλι, το ONT.

Το κανάλι μετονομάστηκε σε TBK το 1991, μετά την ανεξαρτησία της Λευκορωσίας από την Σοβιετική Ένωση. Στις 30 Μαρτίου ξεκίνησε να μεταδίδεται σε εικόνα υψηλής ευκρίνειας.

Παραπομπές

Εξωτερικοί σύνδεσμοι 
 Επίσημη αγγλική ιστοσελίδα
Τηλεοπτικά κανάλια στην Λευκορωσία
Κατάλογος αστέρων του Γλυφείου

Ο παρών κατάλογος αστέρων του Γλυφείου παραθέτει τους σημαντικότερους αστέρες στον αστερισμό Γλυφείο κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

|-
| Άλφα Γλυφείου || α || || 29875 || 21770 ||  ||  || 4,44 || 2,92 || 66 || F2IV 
|-
| Γάμμα 1 Γλυφείου || γ1 || || 32831 || 23595 ||  ||  || 4,55 || 0,78 || 185 || K2III 
|-
| Βήτα Γλυφείου || β || || 29992 || 21861 ||  ||  || 5,04 || 2,83 || 90 || F3V 
|-
| Δέλτα Γλυφείου || δ || || 28873 || 21060 ||  ||  || 5,07 || −1,62 || 710 || B2IV-V 
|-
| HD 30080 ||  || || 30080 || 21958 ||  ||  || 5,66 || −1,14 || 748 || K3III 
|-
| HD 31093 ||  || || 31093 || 22573 ||  ||  || 5,82 || 1,10 || 286 || A2/A3V 
|-
| HD 32515 ||  || || 32515 || 23446 ||  ||  || 5,92 || 0,90 || 329 || K2III 
|-
| HD 32453 ||  || || 32453 || 23377 ||  ||  || 6,02 || 0,77 || 366 || G8III 
|-
| HD 30432 ||  || || 30432 || 22144 ||  ||  || 6,04 || 1,12 || 315 || K1III 
|-
| Νι Γλυφείου || ν || || 30985 || 22488 ||  ||  || 6,06 || 2,47 || 171 || F1III-IV 
|-
| HD 28454 ||  || || 28454 || 20781 ||  ||  || 6,10 || 3,54 || 106 || F8V 
|-
| HD 31529 ||  || || 31529 || 22847 ||  ||  || 6,11 || −1,35 || 1012 || K3III 
|-
| HD 28700 ||  || || 28700 || 20934 ||  ||  || 6,13 || 0,73 || 392 || K1III 
|-
| Λάμδα Γλυφείου || λ || || 30202 || 21998 ||  ||  || 6,24 || −0,27 || 652 || K3/K4III 
|-
| HD 32820 ||  || || 32820 || 23555 ||  ||  || 6,30 || 3,82 || 102 || F8V 
|-
| Γάμμα 2 Γλυφείου || γ2 || X || 32846 || 23596 ||  ||  || 6,32 || 1,27 || 334 || F2IV/V 
|-
| Ζήτα Γλυφείου || ζ || || 30608 || 22280 ||  ||  || 6,35 || 0,36 || 513 || K0III 
|-
| HD 28246 ||  || || 28246 || 20630 ||  ||  || 6,38 || 3,54 || 121 || F6V 
|-
| HD 29559 ||  || || 29559 || 21525 ||  ||  || 6,40 || 1,20 || 358 || A3Vs... 
|-
| RV Γλυφείου ||  || RV || 28552 || 20856 ||  ||  || 6,41 || −1,18 || 1072 || M1III 
|-
| RR Γλυφείου ||  || RR ||  ||  ||  ||  || 14,4 ||  ||  || DAZ8+dM 
|-
! Ονομασία
! Μπάγιερ
! Μεταβλητός αστέρας
! Ντρέιπερ
! Ίππαρχος
! Ορθή αναφορά
! Απόκλιση
! data-sort-type="number" | Φαινόμενο μέγεθος
! Απόλυτο μέγεθος
! Απόσταση
έτη φωτός
! Φασματικός τύπος
|}

Πηγές

Γλυφείον (αστερισμός)
Γ
Ντάνιελ Καϊμάκοσκι

Ο Ντάνιελ Καϊμάκοσκι (Daniel Kajmakoski) είναι Βορειομακεδόνας τραγουδιστής.Γεννήθηκε στις 17 Οκτωβρίου 1983 στο χωριό Στρούνγκα της Βόρειας Μακεδονίας αλλά ζει στη Βιέννη από μικρή ηλικία.
Εκπροσώπησε τη χώρα του στον διαγωνισμό τραγουδιού της Eurovision το 2015 στη Βιέννη της Αυστρίας με το τραγούδι "Autumn leaves" ύστερα από την νίκη του στο The Skopje Festival,τον εθνικό τελικό της ΠΓΔΜ. Δεν κατάφερε όμως να προκριθεί στον μεγάλο τελικό καθώς κατετάγη 15ος στον πρώτο ημιτελικό με μόλις 28 βαθμούς.

Χ Factor Adria 

To 2014 κέρδισε το σέρβικο X Factor Adria όπου είναι μια διαφορετική εκδοχή βασισμένη κατά το μεγαλύτερο ποσοστό της στο X Factor

Πηγές 

Βορειομακεδόνες τραγουδιστές

Συμμετέχοντες στο διαγωνισμό τραγουδιού Eurovision με την Βόρεια Μακεδονία
Διαγωνισμός Τραγουδιού Eurovision 2015
Συμμετέχοντες στη Eurovision
Κρις Έβερτ

Η Κρις Έβερτ (Chris Evert) είναι βετεράνος αθλήτρια τέννις γεννημένη στις Ηνωμένες Πολιτείες της Αμερικής.
Ήταν πρώην νούμερο 1 στην παγκόσμια κατάταξη και κάτοχος 18 Grand Slams.
Κατέχει το ρεκόρ περισσότερων εμφανίσεων σε τελικούς Grand Slams διοργανώσεων, 34 στον αριθμό. Επίσης, με συνολικά επτά κατακτήσεις, κατέχει το ρεκόρ τίτλων στις γυναίκες στο Ρολάν Γκαρός. Στο Αμερικανικό Όπεν μοιράζεται αυτό το ρεκόρ με την Σερένα Ουίλιαμς.
Έχει τελειώσει ως νούμερο 1 τις χρονιές : 1974, 1975, 1976, 1977, 1978, 1980, και 1981.

Παραπομπές

Αμερικανίδες αθλήτριες της αντισφαίρισης
Νικητές Αυστραλιανού Όπεν (αντισφαίριση)
Νικητές Γαλλικού Όπεν
Νικητές του Γουίμπλεντον
Νικητές του Αμερικανικού Όπεν
Εθνική Ελλάδας (χόκεϊ επί χόρτου ανδρών)

Η εθνική ομάδα χόκεϊ επί χόρτου της Ελλάδας εκπροσωπεί την Ελλάδα στις διεθνείς διοργανώσεις χόκεϊ επί χόρτου. Τελεί υπό τη διοίκηση της Ελληνικής Ομοσπονδίας Χόκεϋ.

Επιτυχίες 

 EuroHockey Nations Challenge
 2005 Challenge I - 5η θέση
 2007 Challenge I - 7η θέση
 2009 Challenge II - 4η θέση
 2011 Challenge II - 2η θέση
 2013 Challenge II - 1η θέση

Παραπομπές

Εξωτερικοί σύνδεσμοι 
 

Αθλητισμός στην Ελλάδα
Χόκεϊ επί χόρτου στην Ελλάδα
Εθνικές αθλητικές ομάδες της Ελλάδας
Ιωάννης Ν. Καρατζάς

Ο Ιωάννης Ν. Καρατζάς (1770-1829), από τον Οίκο Καρατζά, ήταν μεγάλος διερμηνέας (dragoman) της Υψηλής Πύλης (1808).
 
Η οικογένειά του καταγόταν από το Φανάρι της Κωνσταντινούπολης. Ήταν γιος του Νικολάου Καρατζά, διερμηνέα της Πύλης, και πρίγκιπα της Βλαχίας, και της Ταρίτσας Μιχαλοπούλου. Τρίτος εξάδελφός του ήταν ο Ιωάννης Γ. Καρατζάς επίσης διερμηνέας της Πύλης και πρίγκιπας της Βλαχίας.

Το 1808 διαδέχθηκε τον Αλέξανδρο Μ. Σούτσο. Κατά το ίδιο έτος τον διαδέχθηκε ο Δημήτριος Μουρούζης.

Οικογένεια
Νυμφεύτηκε την Αικατερίνη Ροδομάνη και απέκτησαν τα τέσσερα τέκνα, τα οποία ήταν τα εξής:
 Μαρία 1788-1891, παντρεύτηκε τον Ανδρέα Δημόπουλο.
 Ευφροσύνη 1790-1890, παντρεύτηκε τον Σταμάτη Κλεάνθη αρχιτέκτονα.
 Γεώργιος 1802-1882, στρατηγός στην Ελλάδα, νυμφεύτηκε την Ρόζη-Αικατερίνη Μπότσαρη και είχε δύο γιους:
 Μάρκος 1845-1885, αξιωματικός στην Ελλάδα. Νυμφεύτηκε τη Ροξάνα Σούτσου.
 Αλέξανδρος 1847-1909, στρατηγός του Ελληνικού στρατού. παντρεύτηκε την ΜΑρία Βουδούρη.
 Δημήτριος 1805-1873, νυμφεύτηκε την Μαρία Ράστη.

Πηγές
 Οίκος Καρατζά

Οικογένεια Καρατζά
Επαρχία Εργαζομένων Νάμγιανγκ

Η Επαρχία Εργαζομένων του Ναμγιάνγκ (κορεατικά: 남양로동자구) είναι πόλη στο Ονσόνγκ, στο Βόρειο Χάμγκιονγκ στην Βόρεια Κορέα. Βρίσκεται στον ποταμό Τουμέν και στην αντίθετη πλευρά του ποταμού βρίσκεται η κινεζική πόλη Τουμέν, στην κινεζική όχθη του ποταμού.

Συντεταγμένες: 42°57′6″N 129°51′33″E﻿ / ﻿42.95167°N 129.85917°E﻿ / 42.95167; 129.85917Ο εκτιμώμενος πληθυσμός, σε ακτίνα 5 χιλιομέτρων, είναι 65,956 κάτοικοι. Ο τηλεφωνικός κώδικας της πόλης είναι ο +850. Η πόλη βρίσκεται σε υψόμετρο 131 μέτρων.

Μεταφορές 
Το μεγαλύτερο μέρος της μεταφοράς στην πόλη γίνεται από φορτηγά και ποδήλατα. Η πόλη εξυπηρετείται επίσης από τον σταθμό Ναμγιάνγκ στην Γραμμή Χάμπουκ του Κορεατικού Κρατικού Σιδηρόδρομου.

Παραπομπές

Πηγές 
 

Πόλεις της Βόρειας Κορέας
Συνοριακή Γέφυρα Τουμέν

Η Συνοριακή Γέφυρα Τουμέν (Κινεζικά: 图们国境大桥) είναι γέφυρα πάνω από το Ποταμό Τουμέν που συνδέει την πόλη Τουμέν στο Τζιλίν της Κίνας με την Κομητεία Ονσόνγκ (Ναμγιάνγκ), στην Επαρχία Βόρειου Χάμγκιονγκ στην Βόρεια Κορέα.  Χτίστηκε το 1941 από τους Ιάπωνες και είναι 515 μέτρα μακριά, 6 μέτρα ψηλή και 6 μέτρα πλατιά. Το Συνοριακό Φυλάκιο Τουμέν βρίσκεται εκεί. Λίγο πάνω βρίσκεται η Συνοριακή Σιδηροδρομική Γέφυρα Τουμέν. 

Κατά την διάρκεια του Πόλεμου της Κορέας, ήταν ένα από τα συνοριακά φυλάκια από τα οποία ο Κινεζικός Λαϊκός Εθελοντικός Στρατός μπήκε στην Βόρεια Κορέα.

Δείτε επίσης 
 Γέφυρα του Ποταμού Τουμέν (Πόλη του Χουντσούν)

Παραπομπές 

Κτίρια και κατασκευές στην Κίνα
Βόρεια Κορέα
Κατάλογος αστέρων του Ιππαρίου

Ο παρών κατάλογος αστέρων του Ιππαρίου παραθέτει τους σημαντικότερους αστέρες στον αστερισμό Ιππάριον κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

|-
| Άλφα Ιππαρίου || α || 8 || || 202447 || 104987 ||  ||  || 3,92 || 0,14 || 186 || G0III+... 
|-
| Δέλτα Ιππαρίου || δ || 7 || || 202275 || 104858 ||  ||  || 4,47 || 3,14 || 60 || F5V+... 
|-
| Γάμμα Ιππαρίου || γ || 5 || || 201601 || 104521 ||  ||  || 4,70 || 1,97 || 115 || F0p 
|-
| Βήτα Ιππαρίου || β || 10 || || 203562 || 105570 ||  ||  || 5,16 || −0,05 || 360 || A3V 
|-
| Έψιλον Ιππαρίου || ε || 1 || || 199766 || 103569 ||  ||  || 5,30 || 1,40 || 197 || F5III... 
|-
| Ζήτα Ιππαρίου || ζ || 3 || || 200644 || 104031 ||  ||  || 5,63 || −0,99 || 688 || K5III 
|-
| 9 Ιππαρίου ||  || 9 || || 203291 || 105413 ||  ||  || 5,81 || −1,75 || 1058 || M2III 
|-
| 4 Ιππαρίου ||  || 4 || || 200790 || 104101 ||  ||  || 5,94 || 3,10 || 120 || F8V 
|-
| HD 202951 ||  ||  || || 202951 || 105224 ||  ||  || 5,97 || −1,96 || 1254 || K5III 
|-
| HD 199942 ||  ||  || || 199942 || 103652 ||  ||  || 5,98 || 1,69 || 235 || A7V 
|-
| 6 Ιππαρίου ||  || 6 || || 201616 || 104538 ||  ||  || 6,07 || 0,24 || 479 || A2Vs 
|-
| HD 201298 ||  ||  || || 201298 || 104357 ||  ||  || 6,14 || −0,89 || 832 || K5III 
|-
| HD 203842 ||  ||  || || 203842 || 105695 ||  ||  || 6,33 || 1,21 || 344 || F5III 
|-
| HD 200661 ||  ||  || || 200661 || 104041 ||  ||  || 6,41 || 0,97 || 400 || K0 
|-
| HD 201507 ||  ||  || || 201507 || 104481 ||  ||  || 6,44 || 1,63 || 299 || F5IV 
|-
| HD 200964 ||  ||  || || 200964 || 104202 ||  ||  || 6,64 || 2,35 || 223 || K0IV 
|-
| Λάμδα Ιππαρίου || λ || 2 || || 200256 || 103813 ||  ||  || 6,72 || 1,68 || 332 || F8 
|-
| HD 202908 ||  ||  || || 202908 || 105200 ||  ||  || 7,01 || 3,63 || 155 || G0V + G6V 
|-
| Γκλιέζ 818 ||  ||  || || 200779 || 104092 ||  ||  || 8,27 || 7,41 || 48 || K6V 
|-
| S Ιππαρίου ||  ||  || S || 199454 || 103419 ||  ||  || 8,37 || -0,57 || 2000 || B9V + F9III-IV 
|-
| SY Ιππαρίου ||  ||  || SY || 203664 || 105614 ||  ||  || 8,53 || -2,02 || 4200 || B0,5IIIn 
|-
| R Ιππαρίου ||  ||  || R || 202051 ||  ||  ||  || 8,70 || 4 ||  || M3e 
|- 
| WASP-90 ||  ||  || ||  ||  ||  ||  || 11,7 ||  || 1109 ||  F6 
|-
| HAT-P-65 ||  ||  || ||  ||  ||  ||  || 13,15 || 3,53 || 2743 ||    
|-
| U Ιππαρίου || || || U || || || ||  || 14,5 || 3,57 || 5000 || M 
|-
! Ονομασία
! Μπάγιερ
! Φλάμστηντ
! Μεταβλητός αστέρας
! Ντρέιπερ
! HIPPARCOS
! Ορθή αναφορά
! Απόκλιση
! data-sort-type="number" | Φαινόμενο μέγεθος
! Απόλυτο μέγεθος
! Απόσταση
έτη φωτός
! Φασματικός τύπος
|}

Πηγές

Ι
Ιππάριον (αστερισμός)
Κάρολος Μέρλιν

Ο Κάρολος Μέρλιν  (Charles Louis William Merlin) (1821 - ;) ήταν Βρετανός τραπεζίτης και γαιοκτήμονας.

Βιογραφικά στοιχεία 
Γεννήθηκε στη Μεγάλη Βρετανία και ήταν γαλλικής καταγωγής. Το 1839 διορίστηκε γραμματέας στην βρετανική πρεσβεία στην Αθήνα για να αναβαθμιστεί στη συνέχεια σε υποπρόξενο αρχικά στην Πάτρα και έπειτα στον Πειραιά. Παράλληλα ανέπτυξε τραπεζικές δραστηριότητες αναλαμβάνοντας την γενική διεύθυνση της Ιονικής Τράπεζας της Ελλάδος. Ως διευθυντής αυτής διαδραμάτισε καθοριστικό ρόλο κατά τις διαπραγματεύσεις του ελληνικού κράτους με την Ιονική Τράπεζα, και κατ' επέκταση το βρετανικό κράτος, σχετικά με την παραχώρηση δανείου που θα λειτουργούσε ως απόσβεση για τα δάνεια της επανάστασης και για την ανανέωση του εκδοτικού δικαιώματος της Ιονικής στα Επτάνησα, καθώς και στην έκδοση χαρτονομίσματος. 

Κατά τη διάρκεια της παραμονής του στην Κέρκυρα προχώρησε σε αγορά τεράστιων εκτάσεων δημιουργώντας το ομώνυμο κτήμα.

Ήταν παντρεμένος με την Ισαβέλλα Γκρην, κόρη του Άγγλου προξένου Φίλιπ Τζέιμς Γκρην, και είχαν αποκτήσει τρείς γιους: τον Κάρολο Prior, τον Σίδνευ και τον Έλλιοτ.

Πηγές

Βρετανοί τραπεζίτες
Τουριστικός Αυτοκινητόδρομος Πιονγιάνγκ-Βονσάν

Ο Τουριστικός Αυτοκινητόδρομος Πιονγιάνγκ-Βονσάν (Κορεατικά: 평양원산관광도로) είναι αυτοκινητόδρομος στην Βόρεια Κορέα, που συνδέει την Πιονγιάνγκ, την πρωτεύουσα της χώρας, και το Βονσάν, μια πόλη στην ακτή της Θάλασσας της Ιαπωνίας (Ανατολική Θάλασσα της Κορέας) στην επαρχία Κανγκουόν. Καλύπτει απόσταση 172 χιλιομέτρων. Η εθνική οδός άνοιξε το 1978.

Δρόμοι στην Βόρεια Κορέα
Αυτοκινητόδρομοι στην Βόρεια Κορέα

Η Βόρεια Κορέα έχει οκτώ κύριους αυτοκινητόδρομους. Αυτοί είναι οι εξής:

Δείτε επίσης 
 Μεταφορές στην Βόρεια Κορέα

Δρόμοι στην Βόρεια Κορέα
Γρηγόριος Καλαγάνης

Ο Γρηγόριος Καλαγάνης (περ. 1790 - 1865) ήταν λόγιος αρχιμανδρίτης και δάσκαλος της βυζαντινής μουσικής.

Γεννήθηκε στη Μυτιλήνη και το 1816 πήγε στη Βιέννη ως εφημέριος και δάσκαλος των ελληνόπουλων. Εκεί εξέδωσε μια μετάφραση από τη γερμανική στη νεοελληνική γλώσσα της «Παλαιάς και Νέας Γραφής», η οποία με σύσταση του Πατριαρχείου εισήχθηκε στα ελληνικά σχολεία της Ευρώπης και του υπόδουλου ελληνισμού. Το 1830 τοποθετήθηκε ως αρχιμανδρίτης στον ελληνικό ναό του Μονάχου. Το 1832 δίδαξε την ελληνική στον Όθωνα και το 1838 επέστρεψε στην Ελλάδα. Διετέλεσε διευθυντής της Ριζαρείου Εκκλησιαστικής Σχολής από το 1850 ως το 1852 και σε αυτή τη σχολή άφησε με διαθήκη όλη την περιουσία του.

Ο Γρηγόριος Καλαγάνης δημοσίευσε σε τρεις τόμους Απάνθισμα των ιερών Γραφών προς χρήσιν των εις τα δημοτικά σχολεία φοιτώντων ελληνοπαίδων (1851). Για την πλούσια εκπαιδευτική του δράση, χαρακτηρίσθηκε από το Πατριαρχείο «διδάσκαλος του Γένους».

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη-Πάτση», τόμος 14, σελ. 622

Έλληνες λόγιοι του 19ου αιώνα
Έλληνες κληρικοί
Μουσικοί της βυζαντινής μουσικής
Σπήλαιο Εφταμύλων

Το Σπήλαιο Εφταμύλων είναι σπηλιά στους πρόποδες του όρους Φαλακρού (Μποζ Νταγ), στην περιοχή των λατομείων του Αγίου Ιωάννη.

Η ανακάλυψή του έγινε το 1965, κατά τη διάρκεια εργασιών στα λατομεία. Ουσιαστικά είναι αξιόλογος άλλοτε υπόγειος ποταμός με αρκετούς θαλάμους και πολύπλοκο δίκτυο φλεβών, με εξερευνημένο μήκος 600 μέτρων περίπου και με πλουσιότατη διακόσμηση από σταλακτίτες. Σήμερα ο υπόγειος ποταμός λειτουργεί μόνο προς το τέλος του και το τρεχούμενο νερό του προέρχεται από μικρές πηγές που βρίσκονται στα τοιχώματά του.

Πηγές 
 Άννα Πετροχείλου: Το λήμμα «Εφταμύλων» στη Νέα Ελληνική Εγκυκλοπαίδεια «Χάρη-Πάτση», τόμος 13, σελ. 59

Εφταμυλων
Καλύτερος Νέος Παίκτης Ελληνικού Πρωταθλήματος καλαθοσφαίρισης

Το Καλύτερος Νέος Παίκτης Ελληνικού Πρωταθλήματος καλαθοσφαίρισης είναι μία ετήσια βράβευση του Ελληνικού Πρωταθλήματος Καλαθοσφαίρισης, η οποία ξεκίνησε τη σεζόν 1998-99. Περισσότερες φορές το βραβείο έχει δοθεί στον Αλέξανδρο Βεζένκοφ, ο οποίος έχει κριθεί τρεις φορές Καλύτερος Νέος Παίχτης. Δύο φορές έχουν τιμηθεί με αυτόν τον τίτλο ο Κώστας Παπανικολάου και ο Αντώνης Κόνιαρης. Οι υπόλοιποι αθλητές από μία φορά, με τον πιο πρόσφατο τον Όμηρο Νετζήπογλου (2022). 

Η βράβευση αυτή δίνεται σε παίχτες κάτω των 22 ετών. Τέλος για την εκλογή του Καλύτερου Νέου, ψηφίζουν προπονητές και αρχηγοί των ομάδων, καθώς και δημοσιογράφοι και κοινό.

Νικητές

Νικητές με πάνω από ένα βραβείο

Παραπομπές

Εξωτερικοί σύνδεσμοι 
 Official Greek Basket League Site 
 Official Greek Basket League YouTube Channel 
 Official Hellenic Basketball Federation Site 
 Basketblog.gr 
 GreekBasketball.gr

Ελληνικό πρωτάθλημα καλαθοσφαίρισης
Ευρωπαϊκά βραβεία καλαθοσφαίρισης
Κίτρινος κρίνος της Ηπείρου

Ο Κίτρινος Κρίνος της Ηπείρου (Lilium albanicum)είναι μικρό είδος κρίνου, που κατατάσσεται στην ομάδα Liriotypus.

Περιγραφή 
Ο κίτρινος κρίνος της Ηπείρου είναι πολυετές ποώδες φυτό, που αποτελεί τον πιο μικρό κρίνο των ελληνικών βουνών. Το ύψος του φτάνει τα 80 εκατοστά. Εμφανίζει συνήθως ένα έως τρία άνθη, πολύ σπάνια περισσότερα, που έχουν κίτρινο χρώμα, παρόμοιο σχήμα με του κόκκινου κρίνου και απαλό, μάλλον περίεργο άρωμα. Η βάση του άνθους έχει καστανομώβ χρώμα.

Κατανομή και οικότοπος 
Φυτρώνει αποκλειστικά στα βουνά με σερπεντίνικα εδάφη, κυρίως στη Βόρεια Ελλάδα (Κ. Μακεδονία, Ήπειρος), ενώ εκτός Ελλάδας έχει εντοπιστεί στην Αλβανία, τη Βουλγαρία και τη Βόρεια Μακεδονία. Βρίσκεται σε υποαλπικά λιβάδια, πετρώδεις πλαγιές και ανοίγματα δασών σε μεγάλα υψόμετρα, συνήθως μεγαλύτερα των 1450 μ., ενώ μπορεί να φτάσει μέχρι και τα 2200 μ. Ανθίζει από τον Ιούνιο μέχρι τον Αύγουστο.

Παραπομπές

Πηγές 

 Σφήκας Γεώργιος, Μελέτη της χλωρίδας του Εθνικού Δρυμού Πίνδου, (περιοχή Λύγκου – Βάλλια Κάλντας 1985).
 Lilium Albanicum – Κίτρινος κρίνος της Ηπείρου - Σύλλογος Πεζοπορίας Ορειβασίας Τρικάλων
 Lilium albanicum - greekflora.gr

Λειριοειδή
Ελληνική χλωρίδα
Χαΐνηδες (μουσικό συγκρότημα)

Οι Χαΐνηδες είναι ελληνική ομάδα που δημιουργήθηκε το 1990 στο Ηράκλειο της Κρήτης. Το όνομα προέρχεται από την αραβική λέξη «χαΐν» και έφτασε να σημαίνει τον επαναστάτη, τον φυγόδικο, αυτόν που γυρίζει στα βουνά. Τα μέλη του συγκροτήματος κατά τη δημιουργία του το 1990 ήταν ο Δημήτρης Αποστολάκης, ο Δημήτρης Ζαχαριουδάκης, η Κάλλια Σπυριδάκη, ο Μίλτος Πασχαλίδης,η Μαρία Δοκούζη,η Αναστασία Γαλάνη,ο Διαμαντής Αλβανός και ο Γιώργος Λαοδίκης. Στο πέρασμα των χρόνων, νέα μέλη μπαίνουν και αποχωρούν από την ομάδα, ενώ σε όλα τα ενδιάμεσα σχήματα έως σήμερα παραμένουν σαν ιδρυτικά μέλη οι Δημήτρης Αποστολάκης και Δημήτρης Ζαχαριουδάκης.

Δισκογραφία

Παραπομπές

Εξωτερικοί σύνδεσμοι
 Επίσημη ιστοσελίδα
Χαΐνης Δ. Αποστολάκης: «Οι σημερινοί άνθρωποι έχουνε μολυνθεί από το μικρόβιο του φόβου».
Χαΐνης Δ. Αποστολάκης: «Στον κόσμο έμεινε η νεύρωση της αγοράς και έφυγε η υπερβολή της ποίησης» 

Ελληνικά λαϊκά συγκροτήματα
Ελληνικά μουσικά συγκροτήματα
Ερρίκος Β΄ της Ναβάρρας

Ο Ερρίκος Β΄ της Ναβάρρας (Enrique II de Navarra, 25 Απριλίου 1503 - 25 Μαΐου 1555) ο λεγόμενος Σανγκουεσίνο, από την πόλη Σανγκουέσα όπου γεννήθηκε, ήταν βασιλιάς της Ναβάρρας (1517-1555), αν και η χώρα του είχε μειωθεί σε μία μικρή περιοχή βόρεια των Πυρηναίων μετά την Αραγωνική κατάκτηση του 1512.

Βιογραφία
Ήταν γιος του Ιωάννη των Αλμπρέ και της Αικατερίνης των Φουά βασίλισσας της Ναβάρρας (1483-1517). Ο πατέρας του ήταν συμβασιλιάς ως Ιωάννης Γ΄ (1484-1516)· το 1516 είχε προσπαθήσει να ανακαταλάβει το κατεχόμενο μέρος της Ναβάρρας, όταν απεβίωσε. Το επόμενο έτος απεβίωσε και η μητέρα του και τη διαδέχθηκε ο Ερρίκος Β΄. Στέφθηκε με μεγαλοπρέπεια στο Λεσκάρ. Τον τίτλο είχε διεκδικήσει ο Φερδινάνδος Β΄ της Αραγωνίας όταν κατέκτησε το μεγαλύτερο μέρος της και διεκδικούσε και ο εγγονός του Κάρολος Ε΄ Αψβούργων. Ο Ερρίκος Β΄ απολάμβανε την προστασία του Φραγκίσκου Α΄ της Γαλλίας. 

Έγιναν διαπραγματεύσεις στο Νογιόν (1516) και στο Μονπελιέ (1518), αλλά δεν απέδωσαν. Έγινε προσπάθεια να καταλάβει την Παμπλόνα (1521) και πάλι εκστράτευσε το ίδιο έτος με Γάλλους, όμως ο Κάρολος Ε΄ τους απώθησε στο Νοάιν. Στη μάχη της Παβίας (1525) αιχμαλωτίστηκε, αλλά κατόρθωσε να δραπετεύσει και μεταμφιεσμένος να διαφύγει. Το επόμενο έτος νυμφεύτηκε την Μαργαρίτα των Βαλουά, αδελφή του Φραγκίσκου Α΄. Μετά τη Συνθήκη του Καμπραί (1530) μεταξύ της Ισπανίας και της Γαλλίας ο Κάρολος Ε΄ εκκένωσε τη βόρεια κομητεία της Ναβάρρας, την Κάτω Ναβάρρα, αφήνοντας τον Ερρίκο Β΄ να την καταλάβει. Τα Πυρηναία, που χωρίζουν την Κάτω από την Άνω Ναβάρρα, είναι ως τώρα τα σύνορα Γαλλίας-Ισπανίας. 

Ο Ερρίκος Β΄ είχε ισχυρή συμπάθεια με τους Ουγενότους και μιλούσε άπταιστα Γαλλικά και Ισπανικά, σύμφωνα με τον κύριο του Μπραντόμ. Απεβίωσε στο Αζετμώ (Λαντ)το 1555.

Οικογένεια
Το 1526 νυμφεύτηκε τη Μαργαρίτα των Βαλουά-Ανγκουλέμ και είχε επιζόν τέκνο:
 Ιωάννα Γ΄ 1528-1572, βασίλισσα της Ναβάρρας, παντρεύτηκε πρώτα τον Γουλιέλμο δούκα του Γύλιχ-Κλέβης-Μπεργκ και έπειτα τον Αντώνιο των Βουρβόνων δούκα του Βαντόμ. Γιος της ήταν ο:
 Ερρίκος των Βουρβόνων 1553-1610, βασιλιάς Γ΄ της Ναβάρρας και Δ΄ της Γαλλίας.

Σημειώσεις

Αναφορές
Hugh Chishom. encyclopaedia Brittanica, 11th edition, Cambridge University Press, vol. 13, p. 293.

Εξωτερικοί σύνδεσμοι
 

Βασιλείς της Ναβάρρας
Grand Slam

Το Grand Slam (ή major) είναι κάθε ένα από τα τέσσερα πιο σημαντικά τουρνουά στο τένις, που λαμβάνουν χώρα μία φορά τον χρόνο.

Το πρώτο είναι το Australian Open που γίνεται στη Μελβούρνη της Αυστραλίας, το δεύτερο είναι το Roland Garros που γίνεται στο Παρίσι, το τρίτο είναι το Γουίμπλεντον που γίνεται στο Λονδίνο και το τέταρτο το US Open που γίνεται στη Νέα Υόρκη των ΗΠΑ.

Πηγές

Διοργανώσεις αντισφαίρισης